เปิดรีไฟแนนซ์รูดปรื้ดวันแรกไม่คึก
เปิดรีไฟแนนซ์บัตรเครดิตวันแรกไม่หวือหวา ประชาชนสนใจเข้าร่วมโครงการที่แบงก์ออมสิน200-300ราย ส่วนใหญ่ต้องการมีวงเงินฉุกเฉินไว้ใช้
1 มิ.ย. 2554

เปิดรีไฟแนนซ์บัตรเครดิตวันแรกไม่หวือหวา ประชาชนสนใจเข้าร่วมโครงการที่แบงก์ออมสิน200-300ราย ส่วนใหญ่ต้องการมีวงเงินฉุกเฉินไว้ใช้
ตั้งแต่เมื่อช่วงเช้าที่ผ่านมา ธนาคารกรุงไทย ธนาคารออมสิน และธนาคารอิสลามแห่งประเทศไทย เปิดให้ประชาชนลงทะเบียนเข้าโครงการลดภาระดอกเบี้ยบัตรเครดิต เตรียมวงเงินกู้ไว้ รวม 10,000 ล้านบาท
ที่ธนาคารออมสิน มีประชาชนมาลงทะเบียนเข้าร่วมโครงการ ประมาณสาขาละ 200-300 ราย เนื่องจากเงื่อนไขที่ผู้กู้ต้องยกเลิกการใช้บัตรเครดิต และไม่ก่อหนี้ใหม่ เป็นเวลา 1 ปี ทำให้บางส่วนไม่อยากยกเลิกการใช้บัตรเครดิต เพราะต้องการมีวงเงินฉุกเฉินไว้ใช้ 
นอกจากนี้ต้องไม่มียอดค้างชำระหนี้บัตรเครดิต ตั้งแต่วันที่ 30 เมษายน 2554 โดยให้วงเงินกู้ไม่เกิน 5 เท่าของเงินเดือน และไม่เกิน 300,000 บาท ระยะเวลาผ่อนชำระ 1-3 ปี คิดดอกเบี้ย 10%        ทั้งนี้ หากเข้าโครงการรีไฟแนนซ์แล้วมีการผ่อนชำระที่ดีภายใน 1 ปี ธนาคารกรุงไทย และออมสิน จะลดดอกเบี้ยอีก 0.5-1% พร้อมกับเปิดให้ใช้บัตรเครดิตของธนาคาร ผู้สนใจสามารถยื่นขอรีไฟแนนซ์ได้จนถึงวันที่ 31ส.ค.2554